**JEGYZŐKÖNYV**

**Készült:** Telki Község Képviselő-testülete Pénzügyi Bizottságának 2016. június 13-án a Polgármesteri Hivatal tárgyalójában megtartott rendkívüli zárt üléséről.

**Jelen vannak:**

Szigeti Antal Bizottság tag, levezető elnök

Fillinger Zsófia Bizottsági tag

Király Péter Bizottsági tag

Láng Richárd Bizottsági tag

Deltai Károly Polgármester

dr. Lack Mónika Jegyző

Móczár Gábor Alpolgármester

Halász Terézia Képviselő

Takács Zoltán Alpolgármester

Vetési Vincéné Pénzügyi csoport

Hoós Péter Műszaki csoport

Távolmaradását Földvári-Nagy László bizottsági elnök előre jelezte.

Szigeti Antal levezető elnökköszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja.

Telki Község Képviselő-testülete Pénzügyi- Bizottsága (egyhangú szavazattal - 4 fő bizottsági tag volt jelen a szavazáskor) határozathozatal mellőzésével az alábbi napirendet fogadta el:

Napirend

1./ Az önkormányzat Intézményei ( A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási munkálatainak elvégzésére vonatkozó közbeszerzés elbírálása.

**Előadó:** Polgármester

2./ Az önkormányzat tulajdonában levő Telki, Sármány utca 12. (Öreghegy) 1370 hrsz.-ú ingatlan értékesítéséről

**Előadó:** Polgármester

Napirend megtárgyalása

**1./ Az önkormányzat Intézményei ( A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási munkálatainak elvégzésére vonatkozó közbeszerzés elbírálása.**

**Előadó:** Polgármester

*Az előterjesztés a jegyzőkönyv melléklete.*

**Halász Terézia képviselő**: Nem látom, hogy lenne-e a bíráló bizottság által győztes ajánlattevőnek javasolt pályázó esetében Budapesti referencia, hogy tudja megoldani, hogy ilyen messzire foglalkoztat munkavállalókat?

**Hoós Péter Településüzemeltetési csoport ügyintéző**: A referenciaként megjelölt helyszíneket ellenőriztük, telefonon egyeztünk velük, azt jelezték, hogy apróbb hibák ritkán, előfordulnak, de összességében meg vannak elégedve a szolgáltatással. A foglalkoztatást pedig meg kell oldaniuk, nincs arról információnk, de lehet, hogy van valahol Budapesten is referenciájuk.

**Szigeti Antal levezető elnök:** Tudjuk, hogy átveszi az iskolákat januártól az állam, mi lesz akkor a szerződésekkel, mint például a takarítási szerződéssel?

**Deltai Károly polgármester**: Azt a tájékoztatást adták, hogy a szerződéseket is át fogják venni, át fogják kötni az új üzemeltető nevére.

**Halász Terézia képviselő**: Akkor nem lesz jogi problémája az önkormányzatnak ebből?

**dr. Lack Mónika jegyző**: Nem lesz.

**Szigeti Antal** **levezető elnök**: Az előterjesztés szerinti határozati javaslatot teszi fel szavazásra.

**Telki Község Képviselő-testülete**

**Pénzügyi Bizottsága**

**38/2016. (VI.13.) PÜB. számú**

**állásfoglalása**

A Pénzügyi Bizottság 4 igen szavazattal-egyhangúlag – 4 fő bizottsági tag volt jelen az ülésen – elfogadásra javasolja a képviselő-testületnek, hogy Az önkormányzat Intézményei ( A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási munkálatainak elvégzésére a DID-BUILD Környezetvédelmi és Szolgáltató Kft.-t ( 5600 Békéscsaba, Kinizsi u.11. ) hirdesse ki a képviselő-testület.

**2./ Az önkormányzat tulajdonában levő Telki, Sármány utca 12. (Öreghegy) 1370 hrsz.-ú ingatlan értékesítéséről**

**Előadó:** Polgármester

*Az előterjesztés a jegyzőkönyv melléklete.*

**Deltai Károly polgármester**: Az elmúlt időszakban jelentősen megnőtt a kereslet a telkek iránt. Valószínűleg a kedvezményes Áfa okán. Én épp azt gondoltam, hogy a következő ülésen el lehetne gondolkodni azon, hogy emeljük az áron.

**Szigeti Antal levezető elnök**: Ha jól érzékelem, akkor a javaslat az, hogy nem fogadjuk el a vételi ajánlatot.

**Szigeti Antal levezető elnök a második határozati javaslatot teszi fel szavazásra.**

**Telki Község Képviselő-testülete**

**Pénzügyi Bizottsága**

**39/2016. (VI.13.) PÜB. számú**

**állásfoglalása**

A Pénzügyi Bizottság 4 igen szavazattal-egyhangúlag – 4 fő bizottsági tag volt jelen az ülésen – nem támogatja a Telki 1370 hrsz-ú ingatlan vételár kedvezmény biztosítására vonatkozó határozat elfogadását.

Több hozzászólás nem volt. Szigeti Antal levezető elnök megköszöni a bizottsági tagoknak és a képviselőknek a részvételt és az ülést bezárja.

Az ülésen több kérdés, hozzászólás, észrevétel nem hangzott el. A bizottság levezető elnöke megköszönte a jelenlévők munkáját, az ülést bezárta.

Szigeti Antal Fillinger Zsófia

levezető elnök bizottsági tag